होलाष्टक आज से, 8 दिन बाद होंगे शुभ कार्य
शुभ कार्य के लिए आठ दिन इंतजार करना पड़ेगा। वजह 5 मार्च से होलाष्टक शुरू होना है। अगले 8 दिन तक शुभ कार्य नहीं होंगे। होलिका दहन के बाद ही ये शुरू हो सकेंगे।
पं. कैलाश भट्ट ने बताया होलाष्टक का ज्योतिष व पौराणिक महत्व है। मान्यता है भक्त प्रहलाद को मारने के लिए हिरण्यकश्यप ने इन्हीं आठ दिनों में सबसे ज्यादा यातनाएं दी थीं। होलिका दहन पर प्रहलाद बच गए लेकिन होलिका भस्म हो गई। इसके चलते ही पूर्णिमा से फाल्गुन शुक्ल अष्टमी तक शुभ कार्य नहीं होते। इन दिनों मांगलिक कार्य भी नहीं होते। पौराणिक कथा के मुताबिक फाल्गुन शुक्ल अष्टमी को भगवान शिव ने क्रोधित होकर कामदेव को नष्ट किया था। होलाष्टक में 16 संस्कार नामकरण, गृह प्रवेश, यज्ञोपवीत, विवाह आदि पर रोक रहेगी।
होली के बाद गर्मी का दौर शुरू होता है। ग्रामीण व शहरी क्षेत्र में गर्मी के मौसम में लोग छत या घर के बाहर सोते हैं। मान्यता है चैत्र में घर के बाहर सोने से चिंता बढ़ती है। परेशानियां आती हैं। फाल्गुन की पूर्णिमा बाद ही छत या घर के बाहर सोएं।
घर के बाहर न सोएं
आजादचौक में बनाई गई होली। फोटो | भास्कर
hin_Deva hin_Deva hin_Deva hin_Deva hin_Deva bho_Deva